Diari Oficial de la Generalitat Valenciana


Sumari del DOGV 6530, del 27-05-2011 (2011/5977)

RESOLUCIÓ de 19 d'abril de 2011, de la Conselleria d'Educació, per la qual s'autoritza el centre de Formació Professional Florida, Centre d'Ensenyament Secundari-Tècnic Professional, codi de centre 51289774, de Catarroja (València), per a impartir cicles formatius en la modalitat de semipresencial o a distància.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6530

Data del DOGV
:   27-05-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/5977


Data del document
:   19-04-2011

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 19 d'abril de 2011, de la Conselleria d'Educació, per la qual s'autoritza el centre de Formació Professional Florida, Centre d'Ensenyament Secundari-Tècnic Professional, codi de centre 75179258, de Catarroja (València), per a impartir cicles formatius en la modalitat de semipresencial o a distància. [2011/5977]  
1. L'expedient ha sigut iniciat a instància del representant de la titularitat del centre, que sol·licita autorització davant de la Direcció General d'Ordenació i Centres Docents, per a impartir els cicles formatius següents en la modalitat de semipresencial o a distància:   
Família professional de Servicis Socioculturals i a la Comunitat  
- Educació Infantil.  
Família professional d'Informàtica i Comunicacions   
- Desenrotllament d'aplicacions multiplataforma.  
2. La Direcció General d'Avaluació, Innovació i Qualitat Educativa i de la Formació Professional va emetre, amb un informe previ favorable de la Inspecció Educativa, una proposta favorable a l'autorització del dit cicle amb data 5 d'abril de 2011, amb els condicionants següents:  
  
a) El centre ha de disposar d'una aula virtual constituïda sobre plataforma Moodle en una versió estable, com a mínim 1.9.X.  
Per a això, haurà de disposar d'un servidor (intern o extern al centre), que continga la plataforma Moodle, de tal forma que permeta l'accés fluid de l'alumnat als materials dels mòduls amb suficient capacitat per a contindre tots els materials de mòduls de tot el curs acadèmic.  
  
b) Per tal que el professorat puga realitzar correctament les seues tasques com a docents e-Learning, el centre haurà de comptar amb:  
- Equips informàtics dotats amb els elements maquinari i aplicacions programari (eXe Learning, Wink, cmaptools, etc.).  
- Connexió a internet com a mínim de 4Mb, amb la finalitat de possibilitar la col·locació fluida dels materials didàctics a l'aula virtual.  
  
- Línia telefònica dedicada exclusivament a les hores assignades a tutories individualitzades.  
- A causa de les característiques de les tutories col·lectives que permetran reforçar i practicar els continguts exposats a l'aula virtual, el centre haurà de comptar amb aules equipades amb els elements necessaris per a complir amb les necessitats docents planificades per als distints mòduls dels cicles que s'impartisquen (aula equipada amb ordinador/projector, aula informàtica, tallers específics, etc.).  
c) D'acord amb el que establix la Resolució de 15 de setembre de 2010, de la Direcció General d'Avaluació, Innovació i Qualitat Educativa i de la Formació Professional (DOCV de 07.10.2010), que té com a objectiu determinar els mòduls professionals per als quals s'exigix presencialitat a l'alumnat matriculat en la modalitat semipresencial o a distància, així com el percentatge de presencialitat exigible de l'horari de cada mòdul, que serà del 20% de l'horari, i d'aplicació a tots els centres educatius públics i privats de la Comunitat Valenciana que impartisquen ensenyances de Formació Professional en la modalitat semipresencial o a distància,  
  
Títol d'Educació Infantil  
  
  
d) Per als títols que s'autoritzen per a impartir en la modalitat semipresencial o a distància i que no estan relacionats en la Resolució del 15 de setembre de 2010, per la qual s'establix el límit màxim de presencialitat exigible per a l'alumnat matriculat en determinats mòduls de títols de Formació Professional en semipresencial o a distància a la Comunitat Valenciana (DOCV de 07.10. 2010), caldrà ajustar-se a allò que s'ha disposat en resolucions successives que a este efecte siguen publicades en el Diari Oficial de la Comunitat Valenciana.  
e) D'acord amb l'article 11. B) de l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV del 17.06.2009), els materials didàctics hauran d'estar adaptats a esta modalitat d'ensenyança i en este sentit comptaran amb les característiques següents per a cada mòdul dels que integren el cicle formatiu: guia de l'alumne amb la programació didàctica i la temporalització del mòdul corresponent; hauran de facilitar la tutorització en línia d'estos, a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.; disposaran d'una versió imprimible i igualment comptaran amb exercicis pràctics que es puguen realitzar i corregir en línia, així com amb activitats d'autoavaluació adaptades al contingut del mòdul. L'autorització haurà d'inscriure's en el Registre de Centres Docents de la Comunitat Valenciana.  
  
3. Basant-se en tot això, la Direcció General d'Ordenació i Centres Docents, amb data 19 d'abril de 2011, va elevar al conseller d'Educació la corresponent proposta de resolució.  
4. El centre complix amb el requisit d'estar autoritzat i d'impartir el cicle formatiu en la modalitat presencial per al qual sol·licita autorització en la modalitat semipresencial o a distància. El centre tindrà un límit màxim de 45 places escolars per cicle formatiu.  
Vistes la Llei Orgànica 8/1985, de 3 de juliol (BOE núm.159 de 04.07.1985), Reguladora del dret a l'educació; la Llei Orgànica 2/2006, de 3 de maig, d'Educació (BOE núm.106 de 04.05.2006); l'Orde de 4 de juliol de 2008, (DOCV núm. 5.818, de 31.07.2008), de la Conselleria d'Educació, per la qual es regula l'organització de les ensenyances dels cicles formatius de Formació Professional en la modalitat semipresencial o a distància en centres públics de la Comunitat Valenciana; i l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV de 17.06.2009, núm. 6037).  
Vista la proposta del director general d'Ordenació i Centres Docents, amb data 19 d'abril de 2010 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc  
  
Primer  
Autoritzar el centre de Formació Professional que a continuació s'indica, atenent les característiques, ensenyances, i d'acord amb els condicionants ja especificats, per a impartir el cicle que s'especifica en la modalitat de semipresencial o a distància.  
Denominació específica del centre: Florida, Centre d'Ensenyament   
Secundari Tècnic Professional.  
Titular: Florida, Centre de Formació, Cooperativa Valenciana.  
Domicili: c/ Rei en Jaume I, núm. 2.  
Localitat: Catarroja (46343).  
Província: València.  
Codi: 90076991.  
Família professional de Servicis Socioculturals i a la comunitat  
- Educació Infantil.  
Família professional d'Informàtica i Comunicacions   
- Desenrotllament d'Aplicacions Multiplataforma.  
  
Segon  
La present resolució tindrà efectes des de la data en què es dicta. No obstant això, els seus efectes acadèmics s'entenen referits a l'inici del pròxim curs escolar.  
  
Tercer  
La present autorització donarà lloc a les inscripcions establides en l'Orde de 4 de maig de 2009, de la Conselleria d'Educació, en el Registre de Centres Docents de la Comunitat Valenciana.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, esta resolució esgota la via administrativa i contra esta es pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de ser notificada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 19 d'abril de 2011.- El conseller d'Educació: Alejandro Font de Mora Turón.